 Diuterọnọmi 2  Anyị wee tụgharịa, kwaliekwa soro ụzọ gara Oké Osimiri Uhie gawa nala ịkpa, dị nnọọ ka Jehova gwara m; o wekwara anyị ọtụtụ ụbọchị ịga Ugwu Sia gburugburu.Nikpeazụ, Jehova gwara m, sị,Oge unu gara ugwu a gburugburu ezuwo. Tụgharịanụ chee ihu nebe ugwu.Nyekwa ndị Izrel iwu, sị: Unu na-agabiga nókèala ụmụnne unu, bụ ụmụ Isọ, ndị bi na Sia; egwu ga-ejidekwa ha nihi unu, kpacharanụ nnọọ anya.Unu alụsola ha ọgụ, nihi na agaghị m enye unu ala ha, ọbụnadị otu ọbụ ụkwụ; nihi na enyewo m Isọ Ugwu Sia ka ọ bụrụ ihe nketa ya.Ihe oriri ọ bụla unu pụrụ iji ego zụta naka ha ka unu ga-eri; mmiri ọ bụla unu pụkwara iji ego zụta naka ha ka unu ga-aṅụ.Nihi na Jehova bụ Chineke gị agọziwo gị nihe niile aka gị na-eme. Ọ maara nke ọma banyere njegharị ị na-ejegharị ná nnukwu ala ịkpa a. Jehova bụ Chineke gị nọnyeere gị afọ iri anọ ndị a. Ọ dịghị ihe kọrọ gị.Anyị wee si nebe ụmụnne anyị nọ, bụ ụmụ Isọ, ndị bi na Sia, nụzọ Araba, Ilat nakwa Iziọn-giba, gafere.Jehova wee sị m, Esogbula Moab, ebusokwala ha agha, nihi na agaghị m enye gị ala ya ọ bụla ka ọ bụrụ ihe nketa gị, nihi na ọ bụ ụmụ Lọt ka m nyere Aa ka ọ bụrụ ihe nketa ha.Ndị Imim bi na ya noge gboo. Ha dị ike ma dị ọtụtụ, tookwa ogologo dị ka ụmụ Enak.A na-ewerekwa ndị Refeyim dị ka ụmụ Enak, ndị Moab na-akpọ ha Imim.Ndị Horaịt biri na Sia noge gboo, ụmụ Isọ napụkwara ha ala ha ma laa ha niyi nihu ha wee bichie ha, dị nnọọ ka Izrel ga-eme ala nke bụ ihe nketa ya, nke Jehova ga-enye ha.Ugbu a, bilienụ gafere iyi ndagwurugwu Zired. Nihi ya, anyị gafere iyi ndagwurugwu Zired.Oge anyị jere ije malite na Kedesh-bania ruo mgbe anyị gafere iyi ndagwurugwu Zired dị afọ iri atọ na asatọ, ruo mgbe ọgbọ ahụ dum bụ ndị ikom na-aga agha nwụchara netiti ndị Izrel, dị nnọọ ka Jehova ṅụụrụ ha iyi.Jehova wee bie ha aka iji were ọgba aghara kpochapụ ha netiti ndị Izrel, ruo mgbe ha nwụchara.O wee ruo na ozugbo ndị ikom ahụ niile na-aga agha nwụchara netiti ndị Izrel,Jehova gwara m okwu ọzọ, sị,Unu ga-esi nókèala Moab, ya bụ, Aa, gafere taa,ị ga-erukwa nso nebe chere ihu nala ụmụ Amọn. Esogbula ha, alụsokwala ha ọgụ, nihi na agaghị m enye gị nke ọ bụla nime ala ụmụ Amọn ka ọ bụrụ ihe nketa gị, nihi na ọ bụ ụmụ Lọt ka m nyere ya ka ọ bụrụ ihe nketa ha.A na-ewerekwa ya dị ka ala ndị Refeyim. Ndị Refeyim bi na ya noge gboo, ụmụ Amọn na-akpọkwa ha Zamzọmim.Ha bụ ndị dị ike ma dị ọtụtụ, tookwa ogologo dị ka ụmụ Enak; Jehova wee laa ha niyi nihu ha, ka ha wee napụ ha ala ha ma bichie ha;dị nnọọ ka o meere ụmụ Isọ, bụ ndị bi na Sia, mgbe ọ lara ndị Horaịt niyi nihu ha, ka ha wee napụ ha ala ha ma bichie ha ruo taa.Ma ndị Avim, bụ ndị bi nobodo nta dị iche iche ruo Geza, ka ndị Kaftọrim, bụ ndị si na Kaftọ pụta, lara niyi, ka ha wee bichie ha.Bilienụ, kwalienụ gafee iyi ndagwurugwu Anọn. Lee, enyefewo m Saịhọn eze Heshbọn, bụ onye Amọraịt, naka gị. Ya mere, malite iweghara ala ya, busokwa ya agha.Taa, m ga-amalite itinye ụjọ gị na egwu gị nihu ndị dị iche iche nọ nokpuru eluigwe, bụ ndị ga-anụ akụkọ banyere gị; ha ga-amakwa jijiji, nweekwa ihe mgbu nihi gị dị ka nke a na-enwe mgbe a na-amụ nwa.M wee si nala ịkpa Kedemọt zigara Saịhọn eze Heshbọn ndị ozi ka ha gwa ya okwu udo, sị,Ka m gafere nala gị. Ọ bụ naanị nokporo ụzọ ka m ga-aga. Agaghị m ahapụ ya gaa naka nri ma ọ bụ naka ekpe.Nri ị ga-eresị m eresị ka m ga-eri; ọ bụkwa mmiri ị ga-eresị m eresị ka m ga-aṅụ. Ọ bụ naanị kwe ka m jiri ụkwụ m gafere,dị nnọọ ka ụmụ Isọ ndị bi na Sia nakwa ndị Moab bi na Aa si meso m, ruo mgbe m ga-agafe Jọdan banye nala ahụ Jehova bụ Chineke anyị na-enye anyị.Ma Saịhọn eze Heshbọn ekweghị ka anyị si nala ya gafere, nihi na Jehova bụ Chineke gị kwere ka mmụọ ya sie ike nakwa ka obi kpọọ ya nkụ, ka o wee nyefee ya naka gị dị nnọọ ka ọ dị taa.Jehova wee sị m, Lee, amalitewo m inyefe Saịhọn na ala ya naka gị. Malite iweghara ala ya.Mgbe Saịhọn pụtara, ya na ndị ya niile, ibuso anyị agha na Jehaz,Jehova bụ Chineke anyị nyefere ya naka anyị, anyị wee merie ya na ụmụ ya ndị ikom nakwa ndị ya niile.Anyị wee weghara obodo ya niile noge ahụ ma bibie obodo ọ bụla, gbuokwa ndị ikom na ndị inyom na ụmụntakịrị. Ọ dịghị onye anyị hapụrụ ndụ.Ọ bụ naanị anụ ụlọ ka anyị chịkọọrọ, tinyere ihe anyị kwatara nobodo ndị anyị weghaara.Malite nAroa, nke dị nakụkụ iyi ndagwurugwu Anọn, nakwa obodo nke dị na ndagwurugwu ahụ, ruo Gilied, e nweghị obodo nke mgbidi ya dị elu nke na anyị enweghị ike ịbanye ya. Jehova bụ Chineke anyị nyefere ha niile naka anyị.Ọ bụ naanị na i jerughị ala ụmụ Amọn nso, bụ akụkụ dum nke iyi ndagwurugwu Jabọk, i jerughịkwa obodo ndị dị nógbè bụ ugwu ugwu nso, ma ọ bụkwanụ ebe ọ bụla nke Jehova bụ Chineke anyị nyere iwu banyere ya. 